На павышэнне якасці адукацыі і пашырэнне магчымасцей для навучэнцаў накіраваны яшчэ два праекты. Адміністрацыя школы заключыла дамову з Інстытутам лесу НАН Беларусі аб стварэнні ва ўстанове дэндрарыя. Сёння прышкольную тэрыторыю ўжо ўпрыгожваюць цудоўныя дрэўцы. Другая дамова — аб супрацоўніцтве з Гомельскім дзяржаўным універсітэтам імя Францыска Скарыны, і заключаецца яна ў дыстанцыйным узаемадзеянні ўніверсітэцкіх выкладчыкаў з педагогамі і навучэнцамі па асобных прадметах. Мэтай сумеснай работы ставіцца ўключэнне лапацінскіх школьнікаў у алімпіядны рух, падрыхтоўка іх да цэнтралізаванага тэсціравання. На мой погляд, вельмі вялікая справа, якая дае дзецям з маленькіх вёсачак добры шанс. Зразумела, нельга чакаць, што вынікі будуць ужо заўтра, але праз год-два яны будуць абавязкова.